Številka: 4782-91/2020/5

Datum: 7. 10. 2020

Republika Slovenija, Ministrstvo za javno upravo, Tržaška cesta 21, Ljubljana, na podlagi 65. člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18 in 79/18) in smiselna uporaba 19. člena Uredbe o stvarnem premoženju države in samoupravnih lokalnih skupnosti (Ur. list RS, št. 31/18) objavlja

**NAMERO**

**za oddajo poslovnih prostorov v poslovni stavbi na naslovu Cesta železarjev 6, Jesenice**

**v najem**

**1. Naziv in sedež organizatorja javnega zbiranja ponudb**

Republika Slovenija, Ministrstvo za javno upravo, Tržaška cesta 21, 1000 Ljubljana

**2. Predmet oddaje v najem**

Predmet oddaje v najem sta neopremljena poslovna prostora v poslovni stavbi na naslovu Cesta železarjev 6, Jesenice (Upravni center Jesenice), ki v naravi predstavljajta poslovna prostora v pritličju navedene stavbe, v izmeri 48,18 m2.

Prostora sta primerna za izvajanje dejavnosti javnih služb.

Najemnik je dolžan poleg najemnine redno plačevati obratovalne stroške, stroške rednega vzdrževanja, stroške nadomestila za uporabo stavbnega zemljišča in morebitne druge stroške, ki bremenijo najemnika poslovnih prostorov. Izračun nekaterih stroškov pripravi Upravna enota Jesenice, drugih stroškov pa Ministrstvo za javno upravo na podlagi prejetih računov, razen v primerih, kjer to ni možno. V slednjih primerih pa v deležu, ki ga predstavljajo najeti poslovni prostori glede na površino celotne stavbe.

Najemna pogodba se sklepa za nedoločen čas.

**3. Vrsta pravnega posla in sklenitev pogodbe**

Oddaja nepremičnin v najem po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku, lahko organizator odstopi od sklenitve posla.

**4. Ponudbena cena**

Ponujena cena za najem predmeta oddaje **ne sme biti nižja od 4,00 EUR/m2.**

Ponudba se odda na obrazcu z vsebino iz Priloge 1 te objave.

V skladu z določili Zakona o davku na dodano vrednost (Uradni list RS, št. [13/11](http://www.uradni-list.si/1/objava.jsp?sop=2011-01-0554) – uradno prečiščeno besedilo, [18/11](http://www.uradni-list.si/1/objava.jsp?sop=2011-01-0765), [78/11](http://www.uradni-list.si/1/objava.jsp?sop=2011-01-3294), [38/12](http://www.uradni-list.si/1/objava.jsp?sop=2012-01-1628), [83/12](http://www.uradni-list.si/1/objava.jsp?sop=2012-01-3288), [86/14](http://www.uradni-list.si/1/objava.jsp?sop=2014-01-3486), [90/15](http://www.uradni-list.si/1/objava.jsp?sop=2015-01-3505), 77/18 in 59/19) se za najem poslovnih prostorov ne obračunava DDV, zato v zgornji ceni ni upoštevan.

**5. Način in rok plačila najemnine**

Najemnina se mesečno plačuje Ministrstvu za javno upravo na podračun enotnega zakladniškega računa pri Banki Slovenije, na številko, ki bo navedena na izstavljenem računu.

Ministrstvo za javno upravo bo račun izstavil praviloma do 15. v mesecu za pretekli mesec. Rok plačila računa je 30. dan od dneva izstavitve računa. V primeru zamude plačila lahko Ministrstvo za javno upravo najemniku zaračuna zakonske zamudne obresti.

**6. Pogoji in način oddaje ponudbe**

Ponudbo lahko oddajo pravne in fizične osebe.

Ponudnik mora najkasneje do 2. 11. 2020 do 24.00 na elektronski naslov gp.mju@gov.si ali s priporočeno pošiljko na naslov: Ministrstvo za javno upravo, Tržaška cesta 21, 1000 Ljubljana, z navedbo "ponudba v zadevi 4782-91/2020/ – najem poslovnih prostorov, Cesta železarjev 6, Jesenice - NE ODPIRAJ", poslati:

1. izpolnjen, lastnoročno podpisan (poskeniran, če je po elektronski poti) obrazec, ki je Priloga 1 te objave ter
2. kopijo osebnega dokumenta (potni list ali osebno izkaznico), če je ponudnik fizična oseba.

Ponudbe, predložene po izteku roka, bodo izločene iz postopka.

Odpiranje ponudb ne bo javno.

Ponudniki bodo o rezultatih odpiranju ponudb obveščeni na njihov naslov najkasneje 7 dni po zaključenem odpiranju ponudb.

**7. Obvestilo posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<http://www.mju.gov.si/si/delovna_podrocja/investicije_in_nepremicnine/stvarno_premozenje_drzave/>

**8. Dodatna pojasnila in ogled**

Ogled nepremičnine je možen po predhodnem dogovoru, vendar najkasneje do 19. 10. 2020.

Ponudniki lahko postavijo vprašanja in zahteve za dodatna pojasnila glede izvedbe postopka najema nepremičnine kontaktni osebi:

Ime in priimek: Jasmina Strgaršek

Elektronski naslov: jasmina.strgarsek@gov.si

Tel.št.: 01 478 8616

**9. Sklenitev pogodbe**

Pogodba bo sklenjena s tistim ponudnikom, ki bo ponudil najvišjo najemnino.

Pogodba mora biti z uspelim ponudnikom sklenjena v roku 15 dni po opravljeni izbiri najugodnejšega ponudnika.

Vse morebitne stroške v zvezi s sklenitvijo pogodbe plača ponudnik.

Najemna pogodba se bo sklenila na način videno - najeto, zato morebitne reklamacije po sklenitvi pogodbe ne bodo upoštevane.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**10. Rok veljavnosti ponudbe**

Ponudba mora veljati najmanj 60 dni od dneva odpiranja ponudb.

**11. Opozorilo**

Organizator lahko do sklenitve pravnega posla postopek javnega zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

Po pooblastilu št. 1004-113/2015/45

z dne 7. 4. 2020

Maja Pogačar

v.d. generalne direktorice

Direktorata za stvarno premoženje